recursal/SuperWikiNEXT-32B huggingface dataset:
תעודה המפרטת קצבת מזון המיועדות ליהוכין ובניו, שבויים בבבל
**תעודות קצבת המזון של יהויכין** הן ארבע[דרוש מקור][מפני ש...] תעודות באכדית אשר נמצאו בארמון המלך נבוכדנצר השני בעיר בבל, בין תעודות מנהליות בבליות חדשות רבות המתעדות חלוקת מזון ומתוארכות בין 595–570 לפנה"ס, אשר מזכירות בין מלכים גולים אחרים את יהויכין (Ia-u-kinu[דרושה הבהרה]) מלך יהודה. התעודה היחידה המתוארכת בוודאות היא משנת 592 (השנה הששית לגלות יהויכין) ובה נזכר יהויכין בליווי התואר מלך יהודה כאחד ממקבלי מנות שמן מאוצר הממלכה, וכן נזכרים חמשת בניו. אזכור דומה מופיע גם בתעודה נוספת:

> 
> "½ (= עשירית הכר שמן) ליהויכין, מלך ארץ יהודה,
> ½2 קא (= כארבעה ליטר שמן) לחמשת בני מלך ארץ יהודה,
> 4 קא (= כשבעה ליטר שמן) לשמונת היהודים, ½ [קא לאיש]".
> 
> 
> 
> — תרגום פרופ' יעקב קליין
>

תוכן
----

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה.

בחקר המקרא
----------

התעודות מתיישבות עם המתואר בספר מלכים ב' לפיו יהויכין היה אסיר מלכותי שזכה ליחס מיוחד ובהמשך שוחרר מהכלא וכלכל על ידי המלך אמל-מרדוך:

> 
> כז וַיְהִי בִשְׁלֹשִׁים וָשֶׁבַע שָׁנָה, לְגָלוּת יְהוֹיָכִין מֶלֶךְ-יְהוּדָה, בִּשְׁנֵים עָשָׂר חֹדֶשׁ, בְּעֶשְׂרִים וְשִׁבְעָה לַחֹדֶשׁ; נָשָׂא אֱוִיל מְרֹדַךְ מֶלֶךְ בָּבֶל בִּשְׁנַת מָלְכוֹ, אֶת-רֹאשׁ יְהוֹיָכִין מֶלֶךְ-יְהוּדָה--מִבֵּית כֶּלֶא. כח וַיְדַבֵּר אִתּוֹ, טֹבוֹת; וַיִּתֵּן, אֶת-כִּסְאוֹ, מֵעַל כִּסֵּא הַמְּלָכִים אֲשֶׁר אִתּוֹ, בְּבָבֶל. כט וְשִׁנָּא, אֵת בִּגְדֵי כִלְאוֹ; וְאָכַל לֶחֶם תָּמִיד לְפָנָיו, כָּל-יְמֵי חַיָּיו. ל וַאֲרֻחָתוֹ, אֲרֻחַת תָּמִיד נִתְּנָה-לּוֹ מֵאֵת הַמֶּלֶךְ--דְּבַר-יוֹם בְּיוֹמוֹ: כֹּל, יְמֵי חַיָּו.
> 
> 
> 
> — ספר מלכים ב', פרק כ"ה
> 

מהתעודות עולה העובדה כי יהויכין המשיך לשאת את התואר 'מלך יהודה' גם בהיותו בגולה, אף על פי שנבוכדנצר השני המליך על ירושלים את צדקיהו דודו. הדבר עלול להעיד על חולשת צדקיהו ואחיזתו הרפה במלכות: "גם כשנתמלך הייתה אחיזתה של המלכות בחסד בבל רפויה בידו, שכן יהוכין הגולה עוד הוסיף להיקרא מלך בגלותו, ולדעת כמה חוקרים לא היה צדקיהו אלא ממלא מקום ליהויכין".[דרוש מקור: חסרים פרטים][מפני ש...] מבחינה זאת הוא לא היה יוצא דופן, שכן גם מלכים גולים אחרים המשיכו להחזיק בתוארם המלכותי בבבל ולקבל קצבות מזון, כפי שניתן ללמוד מרשימה אחרת משנת 570 בקירוב בה נמנים רשימת שליטים גולים - ביניהם מלכי צור, עזה, צידון, ארוד ואשדוד - בחצר מלך בבל.[דרוש מקור: לרשימה] ייתכן שהייתה זו מדיניות מכוונת לשמור על המלכים המוגלים במעמדם הרם למען ישמשו כאיום על המלכים שמונו תחתיהם לבל ימרדו פן יוחזר המלך המוגלה לארצו ויוצב עליהם.[דרוש מקור]

קישורים חיצוניים
----------------

* Jehoiachin in Babylonia באנציקלופדיה המקוונת Livius.org

הערות שוליים
------------

1. 1 2 3 4  בוסתנאי עודד, **תולדת עם ישראל בימי בית ראשון**, כרך ד', מהדורה שניה, האוניברסיטה הפתוחה, 2008, יחידה 12, עמ' 363–364
2. ↑  יעקב קליין, מעמד יהויכין בבבל, באתר הספריה הוירטואלית של מט"ח
3. ↑  הערך 'צדקיהו' מתוך האינציקלופדיה המקראית
פירוש נוסף ערך זה עוסק במולקולת RNA בעלת פעילות אנזימטית. אם התכוונתם לאנזים בתא, ראו ריבוזום.
מבנה הריבוזים של דג פטיש
**ריבוזים** (**Ribozyme**; הלחם ריבונוקלאוטיד (RNA) ואנזים) הוא סוג מסוים של מולקולות RNA בעלות פעילות קטליטית, בדומה לאנזימים.

רקע
---

ההבדל בין ריבוזים לאנזים הוא שבעוד אנזים הוא חלבון, ריבוזים מורכב מ-RNA. הריבוזים התגלה ב-1981 על ידי תומאס צ'ק וסידני אלטמן שמצאו שמולקולות שונות של RNA כמו tRNA ו-mRNA עוברות שחבור (תהליך הכולל חיתוך של אזורים מסוימים והרכבה מחדש של האזורים שנשארו) על ידי מולקולות RNA אחרות. הגילוי עורר הדים רבים בקהילה המדעית משתי סיבות עיקריות: ראשית, לפי הדוגמה המרכזית של הביולוגיה המולקולרית (Centeral dogma of molecular biology) תפקיד ה-RNA הוא לשמש עותק זמני לגנים המקודדים ב-DNA, ויש לו תפקיד פסיבי בלבד. לעומת זאת, מחקרם מצא ש-RNA מסוגל לחולל אף ריאקציות כימיות ואינו משמש כעותק בלבד. שנית, שנים רבות תהו מדענים כיצד בראשית החיים על פני כדור הארץ היה יכול DNA להתקיים היות שלצורך שכפולו נחוצים חלבונים רבים, ולצורך קידודם של אותם חלבונים נחוץ DNA. גילוי הריבוזים מציע שהריבוזים היה תחילה - מולקולת RNA בעלת פעילות קטליטית שיכלה לשכפל את עצמה ורק במהלך האבולוציה עבר המידע הגנטי ל-DNA ומרבית הפעילות הקטליטית לחלבונים בתא. צ'ק ואלטמן קיבלו פרס נובל בכימיה בשנת 1989 על תגליתם.

הסבר כימי
---------

בניגוד ל-DNA, ב-RNA ישנה קבוצת הידרוקסיל על פחמן '2 של הריבוז. ההידרוקסיל, מורכב ממימן וחמצן ולכן פולארי - המימן טעון חיובית ומחפש לקבל אלקטרון והחמצן טעון שלילית ומחפש למסור אלקטרון. לכן ההידרוקסיל יכול לשמש בפעילויות כימיות הדורשות מעבר אלקטרונים או התמרה נוקלאופילית. הריאקטיביות של הידרקסיל על פחמן '2 נובעת מכך שהוא אינו מחובר למולקולות אחרות כמו ההידרוקסיל על פחמן '3 או '5 ב-DNA או ב-RNA ושומר על הפולאריות שלו.

דוגמאות לפעילויות קטליטיות
--------------------------

שחבור חילופי, snRNA, הוא משפחה של ריבוזימים שאחראית על ביצוע פעילות שחבור חילופי ב-hrRNA. בסדרה של ריאקציות כימיות הן חותכות אינטרונים ומחברות אקסונים כך שמ-hrRNA נוצר ה-mRNA. במחלת הזאבת (לופוס) מולקולות אלו נתקפות על ידי המערכת החיסונית.

קידוד חלבונים - rRNA הוא ריבוזים שאחראי לכלל הפעילות הקטליטית בריבו**זום**. בסדרה ארוכה של פעולות גורם לגיוס ה-tRNA, הזזת הריבוזים על גבי מולקולת ה-mRNA וכיוצא בזה. כדי למנוע בלבול הריבוזום הוא ריבוזים אך לא להפך.

עיבוד RNAse P - tRNA הוא ריבוזים שאחראי על חיתוך והכנת tRNA.

לקריאה נוספת
------------

* על עבודתם של צ'ק ואלטמן מתוך האתר הרשמי של ועדת פרס נובל

קישורים חיצוניים
----------------

ויקישיתוף מדיה וקבצים בנושא **ריבוזים** בוויקישיתוף
הרב **אליהו (דה לה) ריינה** (8 בינואר 1866 – 14 בפברואר 1944) היה שד"ר, איש ציבור ומחנך, מורה צדק ורבה הראשי הספרדי של חיפה.

ביוגרפיה
--------

נולד בטבריה ב-8 בינואר 1866 (כ"א בטבת ה'תרכ"ו) לאסתר ולרב דוד ריינה שהיה רב העיר בסוף ימיו. בצעירותו התחנך בישיבות טבריה, והוסמך שם לרבנות.

בגיל 18 עבר להתגורר בחיפה, שם נישא למסעודה בת יצחק לוי, והחל לעסוק במסחר ולקבוע עתים לתורה. לאחר תקופה עזב את עיסוקיו ועבר לביירות שבלבנון שם שימש במשך מספר שנים כמורה ליהדות בבית ספר שייסד דודו, הרב שם טוב ריינה.

בשנים שלפני מלחמת העולם הראשונה נסע כשד"ר בשליחות התלמוד תורה הספרדי בטבריה לארצות הברית. לאחר שחזר משליחותו עם פרוץ המלחמה, השתכן שוב בחיפה, ונמנה שם עם בוני הבתים הראשונים בשכונת ארד אל-יהוד, והתגורר בה עד לפרעות הערבים, אז עבר להתגורר בשכונת הדר הכרמל.

בשנת 1922 (ה'תרפ"ב) נבחר לכהן כמורה צדק וכרבה הראשי הספרדי של חיפה, ובמשך 22 שנות כהונתו פעל רבות לשיפור שירותי הדת, ולאיחוד עדות הספרדים והאשכנזים בקהילת כנסת ישראל. כן שימש כחבר הרבנות הראשית המאוחדת של הקהילה.

עם פטירתה של אשתו הראשונה לאחר שנים רבות בחיפה, נישא בשנית, לשרה בן קיקי.

הלך לעולמו ב-14 בפברואר 1944 (כ"ז בשבט ה'תש"ד).

קישורים חיצוניים
----------------

* דוד תדהר (עורך), "הרב אליהו ריינה", באנציקלופדיה לחלוצי הישוב ובוניו, כרך ב (1947), עמ' 915
* משה רבי, ר' אליהו ריינא ז"ל, בעיתון המזרח, באתר עיתונות יהודית היסטורית, 25 בפברואר 1944
* משה דוד גאון, "אליהו ב״ר דוד ריינה", **יהודי המזרח בארץ ישראל** ח"ב, ירושלים, תרצ"ח, עמ' 649, באתר היברובוקס

הערות שוליים
------------

1. ↑  לעיתים "ריינא"

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007289265805171
* ISNI: 0000 0004 0216 886X
* VIAF: 297531137
* WorldCat: viaf-297531137

 |
וסטפאקט שנדחה על ידי דואר גרמניה המזרחית.
**וסטפאקט** (בגרמנית: **Westpaket**: בתרגום ישיר: חבילה מערבית) היה מונח נפוץ לחבילות סיוע שנשלחו על ידי מערב־גרמנים לחבריהם ומשפחותיהם בגרמניה המזרחית בעידן גרמניה לאחר מלחמת העולם השנייה בין השנים 1961–1989.

היסטוריה
--------

לאחר בניית חומת ברלין ב-1961, מזרח־גרמנים לא יכלו לרוב לבקר את חבריהם ומשפחותיהם בגרמניה המערבית. באמצעות לחץ מצד המשרד לסיוע הפאן־גרמני, הרבה מערב־גרמנים שלחו חבילות באופן קבוע למקורבים בגרמניה המזרחית, כמו בימי הולדת או בחגים, כמו חג המולד. בתמורה, הרבה מזרח־גרמנים היו שולחים *אוסטפאקט*, אשר כללה פעמים רבות אוכל, ממתקים, ודברים נוספים. בגלל זמינותם המוגבלת של שיחות טלפון, מכתבים והוסטפאקט היו לעיתים צורת הקשר היחידה עבור משפחות משני צדדי הגבול, ושימשו ככלי לשיפור החיים היום־יומיים. מתחילת שנות ה-60, גרמניה המזרחית הייתה מסוגלת לספק מוצרים חיוניים באופן מהימן, אך מוצרי יוקרה ופריטים אקזוטיים נשארו במחסור.

תכולת הוסטפאקט הייתה חייבת להיות מוגדרת כ"שילוח מתנות, לא למכירה" עם רשימה מוצהרת של תוכן החבילה. מוצרים שכיחים היו ביגוד, מצעים, ממתקים, קפה, ומצרכי אפיה. משלוחים שכאלו לא הורשו להכיל כסף, כמו למשל מארקים מערב־גרמניים. למרות זאת, לעיתים מטבע חוץ הוסתר בתוך האריזה. נוסף על כך הוחרמה מדיה אשר לא הייתה יכולה להשפט באופן ויזואלי, כמו למשל קלטות שמע, אשר הוחרמו על ידי הרשויות.

לעיתים קרובות החבילות נארזו על ידי חומרים באיכות גבוהה, כמו נייר עטיפה אשר היה במחסור באופן תדיר במזרח, ובדרך כלל נשמר ועבר שימוש מחדש על ידי המקבל.

כדי לעודד משפחות לשמר קשרים, הוצאות החבילות נחשבו להוצאה מוכרת. בממוצע, 25 מיליון חבילות נשלחו בכל שנה, שכללו כ-1,000 טון קפה, ו-5 מיליון פריטי הלבשה. קפה והלבשה מערבית היו מוצרים נחשקים מאוד במזרח ושימשו את מקבלי החבילות כאמצעי סחר חליפין עבור סחורות אחרות.

ממשלת גרמניה המזרחית בהתחלה ניסה למתן את זרם החבילות, למשל על ידי דרישת הוכחה לחיטוי של הלבשה יד־שנייה, אך לבסוף הבינו שהחבילות היוו חלק משמעותי ממימוש הביקוש לסחורות. הוסטפאקט היוו כ-20% מביקוש הקפה המזרח־גרמני.

ראו גם
------

* כלכלת גרמניה המזרחית

קישורים חיצוניים
----------------

ויקישיתוף מדיה וקבצים בנושא **וסטפאקט** בוויקישיתוף

הערות שוליים
------------

1. ↑  Wolle, Stefan (1999). *Die heile Welt der Diktatur*. Munich: Econ & List. p. 328. ISBN 978-3861535546.
2. ↑  Wünderich, Volker (2003). "Die "Kaffeekrise" von 1977. Genußmittel und Verbraucherprotest in der DDR". *Historische Anthropologie*. **11**: 240–261.
**דרמוט מק'מורו** (אירית: Dermot Mac Murrough; ידוע גם כ**דרמוט נאנגאל** "דרמוט של הזרים"; 1110 – 1 במאי 1171) מלך מחוז לנסטר באירלנד, והאדם שנחשב לבוגד הגרוע ביותר בהיסטוריה האירית. מק'מורו החל את שרשרת המאורעות שהסתיימה בבואו של המלך הנרי השני מממלכת אנגליה לאירלנד דבר שסימן את תחילת המעורבות האנגלית באי.

חייו
----

לקראת אמצע המאה ה-12, הייתה אירלנד מורכבת ממספר ממלכות שנלחמו ביניהן, וקיימו מעין קונפדרציה רופפת, בה משל להלכה, אך לא למעשה, אחד מן המלכים שכונה "המלך העליון של אירלנד" ("Ard Rí na hÉireann"). אחת מממלכות אלו הייתה לנסטר.

לאחר מות אחיו, מלך לנסטר, התמנה דרמוט מק'מורו במפתיע למלך לנסטר. המלך העליון שמשל אז, טורלוך או'קונור, התנגד לכך, שכן חשש כי מק'מורו יהיה יריבו על המינוי ל"מלך העליון". טורלוך שלח את אחד מבעלי בריתו, טירנן או'רורק, לכבוש את לנסטר ולהדיח את המלך הצעיר. או'רורק החל במסע כיבוש, שבמהלכו השמיד את כל הצאן בלנסטר על מנת להרעיב את תושבי המחוז. מק'מורו הודח מכס המלוכה, אך שב ועלה עליו בעזרת נאמניו בשנת 1133. לאחר מכן השתרר שלום מתוח למשך כשלושה עשורים בין מלך לנסטר ובין המלך העליון.

בשנת 1166 הלך לעולמו "המלך העליון" החדש ובעל בריתו של דרמוט, מוינכרטך או'לכלין, וקואליציה בראשותו של טיירנן או'רורק ראתה בכך שעת כושר לכבוש את לנסטר. או'רורק כבש את לנסטר ומק'מורו הוגלה לאנגליה שם שהה בחצרו של המלך הנרי השני. הנרי השני סייע למק'מורו להקים צבא של שכירי חרב נורמנים וולשים בראשות הרוזן של פמברוק, ריצ'רד דה קלייר (הידוע בכינויו "הקשת החזקה"), אשר היו אמורים לסייע למק'מורו לשוב לכס המלכות של לנסטר, ואף להתמנות למלך העליון על אירלנד כולה.

המלך העליון היה עתה רורי או'קונור (מלך אירלנד) (אנ'), בנו של אויבו הישן של מק'מורו. מק'מורו חזר לאירלנד בשנת 1167, וב-1 במאי 1169 נחתו על חופיה של אירלנד שכירי החרב בראשות "הקשת החזקה", והעמידו עצמם לרשותו של מק'מורו. עד מהרה נכבשה דבלין וכל מחוז לנסטר נפל לידי מק'מורו.

מק'מורו צעד לכיוון הגבעה הקדושה בטארה, המקום בו הומלכו מלכי אירלנד, ובו שהה עתה המלך או'קונור. אך רורי או'קונור נקט בצעד בלתי מקובל. על פי המנהג האירי העתיק המלך העליון היה מקבל לידיו בני ערובה ממשפחות האצולה על מנת להבטיח את נאמנותם. או'קונור הוציא להורג את בני הערובה שבידו, ובהם בנו של מק'מורו.

מק'מורו איבד את העניין במלחמה, ופרש לאחוזתו בפרנס, ולאחר מספר חודשים מת. בתו נשאה ל"קשת החזקה" אשר החל עתה בהקמת ממלכה נורמנית על אדמת אירלנד. בכך עורר את תשומת לבו של המלך הנרי השני, אשר ביקר באירלנד וקיבל שם את נאמנותו של "הקשת החזקה" ואת אדמותיו. הייתה זו תחילתה של המעורבות האנגלית בענייניה של אירלנד. בהיסטוריה האירית נחשב מק'מורו לבוגד, על אף שכוונתו מעולם לא הייתה להביא לפלישה אנגלית לאירלנד, אלא להיות בעצמו המלך העליון, בסיועו של מלך אנגליה. לא הייתה לו דרך לדעת לאן יביאו את עמו שאיפותיו האישיות.

קישורים חיצוניים
----------------

ויקישיתוף מדיה וקבצים בנושא **דרמוט מק'מורו** בוויקישיתוף
* [https://www.britannica.com/biography/Dermot-MacMurrough biography/Dermot-MacMurrough דרמוט מק'מורו], באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007448189705171
* BnF: cb157802081 (data)
* GND: 130381896
* ISNI: 0000 0004 4458 0166
* LCCN: n92097403
* LNB: 000058201
* NTA: 101405413
* VIAF: 72498184
* WorldCat: lccn-n92097403

 |
**"מה שאת אוהבת"** הוא שיר מתוך אלבומה של גלי עטרי "חבק אותי לאט" שפורסם בשנת 2003.

כותב השיר הוא מאיר גולדברג, מלחינו הוא יצחק קלפטר ומעבדיו הם משה ודודי לוי.

מצעדים
------

השיר צעד כחמישה חודשים ברציפות במצעד העברי השבועי של רשת ג' ב־3 באוגוסט 2003 עד 28 בדצמבר 2003 ודורג במצעדים השנתיים לסיכום תשס"ג בתחנות הרדיו השונות: במקום השלושים ואחד במצעד השנתי תשס"ג (2003) של גלגלצ; במקום השלושים וחמישה במצעד השנתי של רשת ג', ובשיאו הגיע למקום השני (7 בספטמבר 2003); ובמצעד שירי גלי עטרי שנערך ברשת ג' בשנת 2009 דורג השיר במקום השמיני; במצעד פסקול העשור בשנת 2009 דורג במקום השישים.

גרסה אחרת לשיר
--------------

גלי עטרי וישי לוי קיימו שיתוף פעולה מוזיקלי הכולל דואט של הלהיט "מה שאת אוהבת".

הם אירחו זה את זה בסיבובי הופעות בחודשים יוני-יולי וביצעו את השיר.

השפעה
-----

לפי הספרייה הלאומית של ישראל, "מה שאת אוהבת" הוא הלהיט הגדול ביותר באלבום, ואחד מלהיטיה הגדולים של עטרי בכל הזמנים. השיר הפך לסמל להעצמה נשית, ונחשב לקלאסיקה עברית.

השיר מנקודת מבטה של גלי
-----------------------

בראיון שהתקיים בשנת 2009 עטרי סיפרה שהשיר "מה שאת אוהבת" הוא מהשירים החדשים המדבר על כל הדברים בהם היא מאמינה: "לעשות מה שאני רוצה, מבלי לפגוע באחרים". לפי עדותה, אף על פי שהשיר נחשב חדש הוא מאוד שמנגינתו היא מהשיר "סוף העונה".

עטרי סיפרה שיש לה מאגר שירים שממנו היא בוחרת ובודקת האם הוא מתאים לה למצב רוחה ולתקופה.

קישורים חיצוניים
----------------

* "מה שאת אוהבת" באתר בית לזמר העברי

הערות שוליים
------------

1. 1 2 3  מה שאת אוהבת, באתר הספריה הלאומית
2. 1 2  מה שאת אוהבת, באתר פזמונט
3. ↑  מה שאתם אוהבים: דואט בין גלי עטרי וישי לוי, באתר ynet, 7 ביוני 2011
4. ↑  גלי עטרי - "מה שאת אוהבת", באתר וואלה!‏, 15 בספטמבר 2009
"**מחר אני בבית**" הוא שיר של להקת אתניX שיצא בשנת 1999 כחלק מהאלבום "מוריס". השיר נחשב בעיני רבים כ"שיר נסיגת צה"ל מלבנון" (2000).

רקע
---

בפרויקט של אתר ynet על הסיפורים שמאחורי הלהיטים הגדולים של אתניX לקראת צאת האלבום "בטוח", סיפר זאב נחמה על השיר:

> 
> יצא לנו ככה שכולנו כך או אחרת היינו יוצאי מלחמת לבנון, לתמיר ולי יצא להיות בראשונה", מספר נחמה על הרקע ל"מחר אני בבית". "זה שיר שביזות כזה, כשאתה רוצה לחזור הביתה. פשוט תיארתי את ההרגשה שלי בשירות הצבאי ואת הגעגועים למי שבזמנו הייתה חברה שלי. לא כיוונו שהוא יהיה המנון. צה"ל בדיוק יצא מלבנון כשהשיר יצא, ואני חושב שזה היה אלדד קובלנץ שאמר 'רבותיי, זה שיר היציאה מלבנון' וכך הוא קידם אותו בגלגלצ".
> 
> 
> 
> 

### במצעדים

במצעד הפזמונים של רשת ג' צעד השיר כעשרה שבועות בקיץ 1999 ובשיאו היה במקום השני.

במצעד הפזמונים השנתי תשנ"ט הגיע השיר למקום ה-15.

קישורים חיצוניים
----------------

* עמי פרידמן, ג'סיקה, טומי לפיד ואייל גולן נכנסו ל-BMW שחורה: מאחורי הלהיטים של אתניקס, באתר ynet, 4 באוגוסט 2017
* מחר אני בבית | אתניקס
* מילות השיר באתר שירונט

הערות שוליים
------------

1. ↑  מחר אני בבית באתר פזמונט
**Hard Core** (בעברית: **בלתי מתפשרת**) הוא אלבום הבכורה של הראפרית ליל קים אשר יצא ב-12 בנובמבר 1996 על ידי Undeas Recordings, ביג ביט רקורדס ואטלנטיק רקורדס. לאחר שזכתה להצלחה עם ההרכב .Junior M.A.F.I.A החליטה קים להוציא את אלבום הבכורה שלה עליו עבדה בין היתר עם הראפר הנוטוריוס בי. איי. ג'י. אשר שימש כמפיק בפועל ואף הופיע ב-4 שירים. בנוסף היא גם שיתפה פעולה עם מפיקים כמו שון קומבס, סטיב ג'יי, ג'רמיין דופרי ועוד. ראפרים נוספים כמו ג'יי זי וקומבס עצמו גם השתתפו באלבום.

האלבום היה בולט בזכות הטון המיני הגלוי של קים וההגשה הלירית שלה, שזכו לשבחי ביקורות ממבקרי המוזיקה והחשיבו את האלבום כקלאסיקה. האלבום פתח במקום ה-11 בארצות הברית עם מכירות של 78 אלף עותקים אך בסופו של דבר הצליח להגיע למעמד פלטינה כפולה במדינה עם מכירות של 2 מיליון עותקים. בנוסף הוא הגיע למקום ה-3 במצעד אלבומי ה-R&B וההיפ-הופ האמריקאי ולמקום ה-62 בקנדה. נכון להיום מכירות האלבום עומדות על 5 מיליון עותקים בכל העולם.

רקע
---

לאחר שלקחה חלק בהרכב Junior M.A.F.I.A.'s החלה קים למנף את קריירת הסולו שלה על ידי השתתפות באלבומים של זמרים כמו מונה ליזה, The Isley Brothers ו-Total. האלבום הוקלט ברובו באולפני The Hit Factory בניו יורק סיטי כאשר עבדה קים על האלבום עם מספר מפיקים ביניהם שון קומבס וג'רמיין דופרי. מבחינה מוזיקלית האלבום הכיל מוזיקת ראפ ומילים בעל אופן מיני בוטה, סגנון מוזיקה וליריקה אשר אפיינו באותה תקופה בעיקר מוזיקה של אמנים זכרים. במקור שם האלבום היה אמור להיות "Queen Bee" אך שונה מסיבות לא ידועות.

רשימת רצועות
------------

* 1. "Intro in A-Minor"
* 2. "Big Momma Thang" (בשיתוף Lil' Cease וג'יי זי)
* 3. "No Time" (בשיתוף שון קומבס)
* 4. "Spend a Little Doe"
* 5. "Take It!"
* 6. "Crush on You" (בשיתוף Lil' Cease)
* 7. "Drugs"
* 8. "Scheamin"
* 9. "Queen Bitch"
* 10. "Dreams"
* 11. "M.A.F.I.A. Land"
* 12. "We Don't Need It"
* 13. "Not Tonight" (בשיתוף ג'רמיין דופרי)
* 14. "Player Haters"
* 15. "Fuck You"

מיקומי שיא
----------

| 
‏‏‏  **מצעדים ודירוגים (1996–97)** |
| --- |
| מדינה | מצעד | מיקום שיא |
|  ארצות הברית | בילבורד 200 | 11 |
| מצעד אלבומי ה-R&B/היפ-הופ | 3 |
|  בריטניה | מצעד האלבומים הבריטי | 116 |
| מצעד אלבומי ה-R&B | 15 |
|  קנדה | מצעד האלבומים הקנדי | 62 |

| 
‏‏‏  **מצעדי סוף שנה (1997)** |
| --- |
| מדינה | מצעד | מיקום שיא |
|  ארצות הברית | בילבורד 200 | 66 |
| מצעד אלבומי ה-R&B/היפ-הופ | 11 |

קישורים חיצוניים
----------------

* מידע על האלבום *Hard Core* באתר MusicBrainz
* מידע על האלבום *Hard Core* באתר AllMusic
* האלבום *Hard Core* באתר Discogs
* האלבום *Hard Core* באתר ספוטיפיי

הערות שוליים
------------

1. ↑  Lil' Kim - Hard Core, Discogs (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz release group: 1f0e58a9-4a63-3fb4-a95e-ec6feebeb571

 |
**שמעון גלבץ** (נולד ב-21 בנובמבר 1951) הוא מלחין, מתרגם, עורך ומרצה. מיוצרי האלבום "בציר טוב" על פי שיריה של יונה וולך.

ביוגרפיה
--------

גלבץ נולד בתל אביב וגדל בתל אביב, בבאר שבע ובחיפה. סבו וסבתו היו רופאים. סבו, שעל שמו הוא נקרא, היה פעיל ציוני ומראשי תנועת החלוץ ברוסיה. אביו אביגדור גלבץ היה מהנדס ריתוך ודודו היה עיתונאי התיאטרון והבידור ג. עיטור. אחותו תמר גלבץ הייתה סופרת ועיתונאית.

גלבץ החל את פעילותו המוזיקלית בגיל 14 בבאר שבע עם אילן וירצברג ויעקב רביץ (אחיה הגדול של יהודית רביץ). השלושה ניגנו שירים של להקות בנות התקופה. כשעברה משפחתו של גלבץ לחיפה, בהיותו בן 17, התפרקה השלישייה.

ב-1978 גלבץ הלחין שירי משוררים, בהם שירים של יונה וולך. השיר הראשון שהוקלט היה "שן דובי שן" אשר במקור נקרא "הבובה של גוגול". אריאל זילבר ביצע את השיר בפסטיבל שירי הילדים מספר 9 (עם שינוי של השורה האחרונה מכיוון שבמקור השיר מתייחס לבובת מין). השיר עובד על ידי חבר ילדותו אילן וירצברג. במהלך העבודה על השיר נפגשו השניים עם יונה וולך. מפגש זה הוליד את פרויקט "בציר טוב". במשך חצי שנה הלחינו גלבץ ווירצברג שירים של וולך, והתחילו להופיע עמם במועדונים. בחלק מההופעות הצטרפה אליהם וולך בהקראת שירים.

ב-1979 הקליטו השניים את "כשבאתי לקחת אותה מהעננים" כתקליט שדרים וזכה להצלחה מועטה. השירים האחרים של "בציר טוב" הוקלטו במשך שנתיים נוספות, כשבמקביל ב-1980 השתתפו השניים יחד עם נורית גלרון בפסטיבל הזמר והפזמון עם השיר "זה לא זה" שגם כתבה וולך, אך לא נכנס ל"בציר טוב" אלא לאלבומה של גלרון "סימפתיה". האלבום השלם יצא בשנת 1982. בשנת 2005 האלבום דורג במקום ה-18 במצעד האלבומים הישראלים הטובים ביותר שערך העיתון ידיעות אחרונות.

לאחר צאת האלבום גלבץ כתב והלחין שירים לאמנים שונים והחל להפיק ג'ינגלים. אחד השירים המוכרים ביותר שהלחין הוא "אדם צובר זיכרונות", למילותיה של יונה וולך. הראשונה להקליט את השיר הייתה דורית ראובני, ומאוחר יותר הוא התפרסם גם בגרסתו של אברהם טל. גלבץ אף כתב והלחין לראובני את השיר "קח כל מה שאלוהים נותן". בשנת 1988 הקליט בדואט עם גלי עטרי את השיר "נ.ב.", שהלחין למילים של וולך. השיר נכלל באלבומה של עטרי "צעד אחד לפני הנהר".

בהמשך החל ללמוד באוניברסיטת תל אביב והשלים תואר שני בהיסטוריה ותרבות של ארצות הברית. בשנים 1985-1982 היה בעל טור בנושאי מוזיקה ותרבות בעיתונים: העיר, כל העיר, רחוב ראשי וחדשות. לאחר מכן, בשנים 1989-1986 הקים וניהל חברת מחשבים.

קישורים חיצוניים
----------------

* שמעון גלבץ, ברשת החברתית פייסבוק
* שמעון גלבץ, באתר MusicBrainz (באנגלית)
* שמעון גלבץ, דף שער בספרייה הלאומית
* שמעון גלבץ, באתר MOOMA (בארכיון האינטרנט)
* שירים באתר שירונט.
* מאמרים באתר האייל הקורא
* אילן וירצברג ושמעון גלבץ על יונה וולך בארכיון הווידאו העברים, חלק ב'

הערות שוליים
------------

1. ↑  דוד תדהר (עורך), "שמעון גלבץ (הסב)", באנציקלופדיה לחלוצי הישוב ובוניו, כרך יז (1968), עמ' 5229
2. ↑  שגיא בן נון, מי מכיר את האיש שבקיר: ריאיון עם אילן וירצברג, באתר nrg‏, 13 בנובמבר 2010

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007301423805171
* ISNI: 0000 0004 0236 7615
* MusicBrainz: 1426bff6-641e-48f2-9cf1-bfe32c128e27
* VIAF: 297439464
* WorldCat: viaf-297439464

 |
**מפלגת הנוער הגדולה של יפן** (ביפנית: **大日本青年党**) הייתה תנועת נוער, שפעלה להטמיע את הלאומנות היפנית לבני נוער באימפריה היפנית. התנועה לקחה השראה מהנוער ההיטלראי, תנועת הנוער בגרמניה הנאצית, בעלת בריתה של האימפריה היפנית בימי מלחמת העולם השנייה. התנועה פעלה מ-1937, אך פורקה ב-1945 עם כניעת האימפריה היפנית בסופה של המלחמה.

עצרת של התנועה, 1940

היסטוריה
--------

באוקטובר 1937 הקים הלוטננט קולונל ופעיל הימין הלאמוני, קינגורו האשימוטו (אנ') וזאת מספר חודשים לאחר פרישתו הכפויה שבאה בעקבות מערובתו בניסיון ההפיכה הצבאית שאירע בפברואר 1936.

האשימוטו עיצב את הארגון במודל שהיה דומה להנוער ההיטלראי שפעל בגרמניה הנאצית. העצרת הראשונה של התנועה נערכה במקדש מייג'י, שבמרכז הבירה טוקיו ולקחו בה חלק כ-600 פעילים.

המטרה המוצהרת של המפלגה הייתה ללמד צעירים יפנים כישורי הישרדות בסיסיים, עזרה ראשונה, כישורי חיים, שיעורי תרבות, מסורות ואימוני נשק בסיסיים. עם זאת, כוונתו העיקרית של האשימוטו הייתה ליצור מערך צעירים אידיאליסטים שיתמכו בסיעת הדרך הקיסרית ובדוקטרינות הלאומיות והמיליטריסטיות שלה.

במהלך העצרת השלישית של התנועה, שנערכה בנובמבר 1939 בטוקיו ואף כללה כ-2,000 חרים הביע האשימוטו את תמיכתו בההסכם המשולש שנחתם בין גרמניה הנאצית, איטליה הפשיסטית והאימפריה היפנית. בעצרת הוא הציב את מטרתו שעד סוף 1940 יהיו חברים בתנועה כ-100,000 בני נוער.

חרף מגמת הגדילה של התנועה בעקבות הגיוס הצבאי המוגבר שהחל עם פרוץ מלחמת סין–יפן השנייה ולאחר מכן גם במערכה באסיה ובאוקיינוס השקט מרבית בני הגיל שהיו בתנועה גויסו לצבא היפני. אף על פי שהיא בעצמה אינה חלק ממפלגה פוליטית, מפלגת הנוער הגדולה של יפן הייתה תחת אחריות הארגון הפשיסטי "טאיסיי יוקוסאנקאי" שהוקם על ידי ראש ממשלת יפן, פומימרו קונואה באוקטובר 1940.

כיוון שלא היה מסוגל להשיג את יעדיו ביפן ותנועתו הושבתה על ידי הממשלה, נסע האשימוטו למדינת הבובות היפנית במנצ'וריה, "מנצ'וקוו" בסוף 1940, שם ניסה ליצור ארגון נוער מקומי נוסף שיהיה דומה למפלגת הנוער היפנית הגדולה, האישמיוטו כיוון את מרבית מאמציו לגייס לתנועה את אוכלוסיית המתיישבים היפנית במקום. בסוף מלחמת העולם השנייה נסגרה תנועת הנוער על ידי המפקד העליון של כוחות הברית.

ראו גם
------

* איחוד הנוער הקומוניסטי (רומניה)
* הנוער הגרמני החופשי

הערות שוליים
------------

1. ↑  ″Tucker, Encyclopedia of World War II: A Political, Social, and Military History. pp 666
2. ↑  Abend. My Life in China 1926-1941. pp.274
3. ↑  Sims. Japanese Political History Since the Meiji Renovation, 1868-2000, pp. 218
4. ↑  Ando, Surrender, Occupation, and Private Property in International Law. pp. 170.

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 259014441
* WorldCat: viaf-259014441

 |
**כפר הנוער הדתי בן יקיר** הוא כפר נוער חינוכי-טיפולי שנפתח בשנות ה-40'. הכפר נוהל על ידי הרב שלמה צוקרמן כישיבה חקלאית בשנות ה-50 וה-60 בשיתוף עם הסוכנות היהודית. שוכן בכפר הרא"ה שבעמק חפר.

הכפר נקרא על שם הפסוק הנאמר בהפטרת קריאת התורה בראש השנה שמקורו מספר ירמיה (ירמיהו אל, יט); "הֲ**בֵן֩ יַקִּ֨יר** לִ֜י אֶפְרַ֗יִם אִ֚ם יֶ֣לֶד שַׁעֲשֻׁעִ֔ים כִּֽי־מִדֵּ֤י דַבְּרִי֙ בּ֔וֹ זָכֹ֥ר אֶזְכְּרֶ֖נּוּ ע֑וֹד עַל־כֵּ֗ן הָמ֤וּ מֵעַי֙ ל֔וֹ רַחֵ֥ם אֲֽרַחֲמֶ֖נּוּ נְאֻם־יְהֹוָֽה".

הכפר נמצא בקרבת היישובים: חיבת ציון, אלישיב, חרב לאת, גאולי תימן וחוגלה. הכפר מיועד לנערים בגילאי 12-18 ומהווה בית לכ-100 חניכים. הכפר משמש מעטפת של חינוך פורמלי, חוגי העשרה בשעות אחר-הצהריים, חינוך דתי יהודי, מערך טיפולי, הכנה לצבא, הקניית כישורי חיים ומסגרת פנימייתית מעשירה.

כיום, מנוהל הכפר בידי מוטי אדואן. בכפר צוות מנהלתי, צוות חינוכי אשר שייך לבית הספר ולפנימייה, צוות צעיר של בנות-שירות וש"שנים, וצוות טיפולי אשר שייך לטיפול וחוגים.

קישורים חיצוניים
----------------

* 

* אתר האינטרנט הרשמי של כפר הנוער בן יקיר
* כפר הנוער בן יקיר, ברשת החברתית פייסבוק

הערות שוליים
------------

1. ↑  הכפר, באתר של כפר הנוער בן יקיר
2. ↑  ארכיון הסרטים הישראלי, הרב החלוץ-ביסוס כפרים חקלאיים דתיים בארץ ישראל, הישיבה החקלאית נקראת בסרטון בטעות המדרשה החקלאית. ‏צולם 1968, פורסם 1971

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987012289444705171

 |
**רסול באיירם אוגלו גולייב** (באזרית: **Rəsul Bayram oğlu Quliyev**; נולד ב-20 בדצמבר 1947, מחוז נחצ'יבאן, אזרבייג'ן) הוא פוליטיקאי אזרי.

ביוגרפיה
--------

ראסול גוליאב נולד ב-20 בדצמבר 1947 בכפר קטן בנחצ'יבאן שבאזרבייג'ן הסובייטית למשפחת מנהל חשבונות. בהיותו בן 9 אביו נפטר והוא היה צריך לעזור בפרנסתה משפחה מרובת ילדים. בשנת 1965 הוא סיים את לימודי בית הספר ועבר לבאקו בה החל ללמוד במכון לנפט. בשנת 1970 ראסול גוליאב סיים אותו עם תואר מהנדס והחל לעבוד בתעשיית הנפט הענפה באזור. בהדרגה הוא התקדם לתפקידים ניהוליים ובשנת 1981 התמנה למנהל מפעל זיקוק בבאקו.

לאחר תחילת הפרסטרויקה, ראסול גוליאב נכנס לתחום הפוליטי ובשנת 1990 נבחר לפרלמנט של הרפובליקה הסובייטית. לאחר קבלת העצמאות, בדצמבר 1992 הוא התמנה לנשיא חברת הנפט הלאומית. בשנת 1993 הוא התמנה לסגן ראש הממשלה.

בנובמבר 1993 ראסול גוליאב נבחר ליושב ראש הפרלמנט של אזרבייג'ן. בשנת 1995 הוא נבחר מחדש. במהלך 1996 החלו בעיות ביחסים בינו לבין היידר אלייב. בהמשך השנה הוא הואשם בפעילות לא תקינה וקבלת שוחד. מספר משפטנים בולטים לרבות אילהאם רחימוב פעלו להגנתו בטענה שלא ניתן לשפוט אותו בהיותו חבר פרלמנט. בסופו של דבר ראסול גוליאב נאלץ לעזוב את המדיה ועבר לארצות הברית.

בהיותו בארצות הברית ראסול גוליאב פסרם מספר ספרים והמשיך בפעילות נגד הממשל במדינתו. בשנת 2005 לפי בקשת השלטונות האזרים הוא נעצר באוקראינה, אך בלחץ בינלאומי שוחרר.

קישורים חיצוניים
----------------

ויקישיתוף מדיה וקבצים בנושא **ראסול גוליאב** בוויקישיתוף
* 

* אתר האינטרנט הרשמי של ראסול גוליאב

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0000 3656 8213
* LCCN: n2003110764
* VIAF: 65853194
* WorldCat: lccn-n2003110764

 |
**פדרציית הרכיבה הבין-לאומית** (בצרפתית: **Fédération Équestre Internationale**, ראשי תיבות: **FEI**) היא פדרציית ספורט בין-לאומית האחראית על ענף הרכיבה התחרותית על סוסים. מטה הפדרציה שוכן בעיר לוזאן שבשווייץ. חלק מהקוד האתי של הפדרציה מגן על הסוסים מפני התעללות פיזית והזנחה.

כיום הפדרציה מפקחת על עשרה ענפי רכיבה. על שמונה מהם היא המארגנת של התחרויות: רכיבה אמנותית, מרוצי כרכרות, מרוץ סיבולת (אנ'), איוונטינג(אנ'), פרה־רכיבה (אנ'), ריינינג, קפיצות ראווה ווולטינג. ושני ענפי ספורט נמצאים בפיקוחה אולם מאורגנות על ידי ארגונים ייעודיים: הורסבול (אנ') וטנט פגינג (אנ').

הפדרציה אינה מפקחת על ענפי מרוצי הסוסים והפולו, אך חתמה על מזכר הבנות עם פדרציית הפולו הבין-לאומית.

היסטוריה
--------

הפדרציה הוקמה ב-1921 לאחר איחוד הפדרציות הלאומיות של בלגיה, דנמרק, צרפת, איטליה, יפן, נורווגיה, שוודיה וארצות הברית, כיום מונה הפדרציה כ-134 איגודי ספורט לאומיים.

| שנה | מספר איגודים לאומיים |
| --- | --- |
| 1921 | 8 |
| 1928 | 21 |
| 1938 | 31 |
| 1960 | 48 |
| 1970 | 54 |
| 1975 | 62 |
| 1986 | 81 |
| 2014 | 132 |
| 2016 | 134 |

תחרויות
-------

הפדרציה אחראית על תחרויות הרכיבה במשחקים האולימפיים מאולימפיאדת סטוקהולם (1912), בתחרות זו מתחרים בשלושה ענפים: רכיבה אמנותית, איוונטינג וקפיצות ראווה. כמו כן אחראית על התחרויות במשחקים הפאראלימפיים החל מהמשחקים הפאראלימפיים אטלנטה (1996).

הפדרציה מארגנת מדי ארבע שנים את תחרות הרכיבה העולמית החל מ-1990, שמהווה את תחרות הרכיבה המרכזית בעולם. בנוסף מארגנת הפדרציה סבבי תחרויות שנתיים בכל מהענפים.

קישורים חיצוניים
----------------

* 

* אתר האינטרנט הרשמי של פדרציית הרכיבה הבין-לאומית (באנגלית)
* פדרציית הרכיבה הבין-לאומית, ברשת החברתית פייסבוק

* פדרציית הרכיבה הבין-לאומית, ברשת החברתית אקס (טוויטר)

* פדרציית הרכיבה הבין-לאומית, ברשת החברתית אינסטגרם

* פדרציית הרכיבה הבין-לאומית, סרטונים בערוץ היוטיוב

הערות שוליים
------------

1. ↑  הקוד האתי לרווחת סוסים, באתר www.fei.org (באנגלית) (ארכיון)
2. ↑  מפה של הפדרציות החברות, באתר data.fei.org (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007407726805171
* ISNI: 0000 0001 2294 4473
* LCCN: n90631098
* NKC: ko2004244176
* SELIBR: 378150
* VIAF: 147238219
* WorldCat: lccn-n90631098

 |
**לב בנימין** היא עמותה רשומה הפועלת באזור המועצה האזורית מטה בנימין, במטרה לתת מענה לאוכלוסיות מיוחדות על פני רצף החיים, מגיל ינקות ועד בגרות

העמותה נוסדה בשנת 1998. פעילים בה כ-400 ילדים ובוגרים הסובלים מפגיעות, נכויות התפתחותיות או מחלות כרוניות ותורשתיות שונות כגון: תסמונת דאון, תסמונת ויליאמס, חירשות, עיוורון,שיתוק מוחין, פיגור מנטלי וקשיים אחרים.

מסגרות העמותה
-------------

### מעון שיקומי

בשנת 2015 העמותה הקימה מעון שיקומי ביישוב עפרה לתינוקות בעלי מגוון אבחנות. המעון מעניק לפעוטות שגרת יום טיפולית ומגוון פעילויות אשר מסייעות לקידום וטיפוח היכולות של הילדים.

### מועדונית

עמותת לב בנימין מפעילה מועדונית מזמן הקמת העמותה, בשנת 1998. המועדונית מספקת מסגרת יומיומית בשעות אחה"צ הכוללת פעילות חווייתית, אישית וקבוצתית לכלל הגילאים. במועדונית ניתנת הזדמנות להקניית כישורי חיים ומיומנויות אישיות וחברתיות דרך פעילויות בתחומים שונים כגון: מוזיקה, תנועה, יצירה, ספורט ועוד. המועדונית התחילה בשיתוף פעולה עם אולפנת עופרה, שאף הקצתה לשם כך שני קרוואנים בשטחה.

### נופשון

עמותת לב בנימין מפעילה בית מותאם לאוכלוסייה בעלת צרכים מיוחדים, בו מתאפשר לילדים לשהות לילות מחוץ לבית ההורים בהתאם לזכאות מטעם המדינה. הלינה כוללת טיפול ודאגה לכל צורכיהם על ידי צוות העמותה, וכן התנסות במיומנויות של ניהול בית.

### דיור חוץ ביתי

העמותה מפעילה דירות ביישובי מועצת מטה בנימין, לבנים ובנות עבור בוגרים בעלי צרכים מיוחדים מעל גיל 21.

פעילויות
--------

לאורך השנה מקיימת העמותה גם פעילויות חווייתיות לילדים ולמשפחות. כגון קייטנות, שבת למשפחות של ילדי העמותה, אירוח ילדי העמותה בקהילות שונות ברחבי המועצה, מפגשי הורים ומערך חונכות אישית לכל ילד.

קישורים חיצוניים
----------------

* אתר האינטרנט הרשמי של לב בנימין
* לב בנימין, ברשת החברתית פייסבוק
* לב בנימין, באתר "גיידסטאר ישראל"
* כאן זה לב במגזין הדיגיטלי של מטה בנימין גיליון 434 אלול תשע"ט ספטמבר 2019
* לב בנימין באתר שירות לאומי

הערות שוליים
------------

1. ↑  המגזין הדיגיטלי של מטה בנימין, אלול תשעט
**אדוארדו מרקש דה חסוס פאסוס** (בפורטוגזית: **Eduardo Marques de Jesus Passos**; נולד ב-26 ביוני 1976) הוא כדורגלן עבר ברזילאי ששיחק בעמדת החלוץ.

קריירה
------

מרקש נולד באוזאסקו והתחיל לשחק כדורגל בסנטוס. בגיל 19 הצטרף לקבוצה הבוגרת במדיה שיחק שלוש עונות בסיומן הצטרף לרסיפה. כעבור כחצי עונה חתם בגוארני ובסיום העונה חתם בסנטו אנדרה.

בקיץ 2002 חתם בבלננסש. ב-25 באוגוסט ערך את הופעת הבכורה שלו בקבוצה בתיקו 2-2 נגד פורטו. ב-21 בספטמבר הבקיע את שער הבכורה שלו בקבוצה בניצחון 0-1 נגד פאסוס די פריירה. במהלך העונה שוחרר וחתם בגרמיו.

בקיץ 2004 הצטרף להפועל תל אביב מליגת העל. ב-29 באוגוסט הבקיע את שער הבכורה שלו בקבוצה בניצחון 1-2 נגד בית"ר ירושלים. ב-13 בינואר 2005 חצה את הכביש וחתם במכבי תל אביב במדיה רשם 17 ושער אחד בניצחון 1-2 נגד מכבי פתח תקווה במסגרת חצי גמר גביע המדינה.

בקיץ 2005 חתם בדאיגו מליגת הכדורגל של קוריאה הדרומית. בהמשך הקריירה שיחק בג'ג'יאנג פרופשיונל, שונאן בלמארה, אפופ קיניראס, אריס לימסול וא.א.פ. פאפוס.

תארים
-----

מכבי תל אביב
* גביע המדינה: 2004/2005

א.א.פ. פאפוס
* הגביע הקפריסאי: 2008/2009

קישורים חיצוניים
----------------

* אדוארדו מרקש, ברשת החברתית אינסטגרם
* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר FootballDatabase.eu

הערות שוליים
------------

1. ↑  יניב טוכמן, לירן ברטל, מוטי פשכצקי ורון עמיקם, קשר הפועל ת"א, אדוארדו מארקס, חתם במכבי ת"א, באתר nrg‏, 13 בינואר 2005
**נתרן תת-כלורי** (מבנה כימי: {\displaystyle {\ce {NaOCl}}}) הוא תרכובת כימית המשמשת להלבנה, חיטוי וניקוי. הוא המלח של {\displaystyle {\ce {HOCl}}} (חומצה היפוכלורית).

ייצור
-----

ניתן לקבל נתרן תת-כלורי בתגובת דיספרופורציונציה של כלור גזי עם תמיסה קרה של נתרן הידרוקסידי:
{\displaystyle Cl\_{2}+2NaOH\Rightarrow NaOCl+NaCl+H\_{2}O}

בתעשייה מפיקים את שני חומרי הגלם, כלור גזי ונתרן הידרוקסידי, באותו תהליך אלקטרוכימי, תהליך כלור-אלקלי. על ידי אלקטרוליזה של תמיסת נתרן כלורי במים, נתרן הידרוקסידי שוקע על הקתודה:
{\displaystyle 2Na^{+}+2H\_{2}O+2e-\Rightarrow H\_{2}+2NaOH}

וכלור גזי משתחרר מהאנודה:
{\displaystyle 2Cl-\Rightarrow Cl\_{2}+2e-}

כדי לקבל נתרן תת-כלורי מבצעים את התהליך בהפרדה מינימלית בין האנודה לקתודה.
את התמיסה מקררים מתחת ל 40°C כדי למנוע היווצרות נתרן כלורט NaClO3, והיא בסיס חלש. התמיסה תכיל תמיד גם מלח בישול הנוצר בתהליך.

סכמה של תא הממברנה האלקטרוכימי להפקת נתרן תת-כלורי מתמיסת מלח בישול. באנודה (A) יוני כלוריד -Cl מתחמצנים לכלור גזי Cl2 הממברנה הסלקטיבית B מאפשרת ליוני הנתרן +Na לעבור לצד השני של התא אך לא ליוני כלוריד או הידרוקסיד. בקתודה (C) מים מחוזרים להידרוקסיד וגז מימן. התוצאה היא אלקטרוליזה של תמיסת NaCl לגז כלור ונתרן הידרוקסידי המגיבים לתת את התוצר

ריכוזים ושימושים
----------------

לשימוש ביתי משתמשים בתמיסות מהולות של 3-6% (המוכרות בשם המסחרי אקונומיקה). לחיטוי מים ולטיפול בשפכים משווקות תמיסות של 12-15%. לחיטוי בריכות שחייה וטיפול במכלי מים משווק גם מלח הסידן Ca(OCl)2 כטבליות מוצקות המכונות HTH ומכילות כ-30% כלור פעיל.

קישורים חיצוניים
----------------

ויקישיתוף מדיה וקבצים בנושא **נתרן תת-כלורי** בוויקישיתוף
בניין קריית הילד בשכונת רוממה בירושליםפנימיית קריית הילד היא פנימייה טיפולית לילדים ונערים בסיכון מהמגזר החרדי ומופעלת על ידי עמותת 'מעונות ילדים בישראל קריית הילד', בפיקוח ובאמצעות השירות לילד ונוער במשרד הרווחה. הפנימיה ממוקמת בשכונת רוממה בירושלים. הפנימייה מפעילה שני סניפים נוספים ברחבי ירושלים, בנוסף למערך של 80 גני ילדים, גני שפה ורשת צהרונים.

הפנימיה ורשת הגנים מנוהלים על ידי הרב דוד פרוש. 

הילדים מופנים לפנימייה על ידי משרד הרווחה באמצעות לשכות הרווחה הפזורות בכל רחבי הארץ.

היסטוריה
--------

מייסד קריית הילד, הרב מנחם פרוש
קריית הילד הוקמה בשנת 1951 על יד הרב מנחם פרוש, חבר הכנסת במשך 35 שנה, החל מהכנסת הרביעית, ומגדולי עסקניה של היהדות החרדית.

ראשית דרכה של קריית הילד היה בהקמת מעונות וגני ילדים לרווחתם של משפחות מרובות ילדים בשנת 1951. בשנת 1973 נוסדה ה'מתיבתא' - פנימייה עם מסגרת לימודית, במטרה לייצר מקום מיטיב ליתומים ולילדי הדור השני לשואה, ולהוות מקור לקירוב והפצת יהדות ואהבה. בשנת 1999 הייתה קריית הילד מהראשונים שעברו ממתכונת של פנימייה המונית למודל של משפחתונים שהפך במהלך השנים לסמל ולדגל בפנימיות הרווחה.

אוכלוסיית הילדים
----------------

גילאי החניכים הוא 6–19, והם זוכים בפנימייה למסגרת טיפולית מקצועית, עם דגש על אוירה משפחתית חמה ומיטיבה, המסייעת לטפח לקדם ולבנות את אישיותם. הילדים באים מרקעים סוציואקונומיים קשים, מקרי סעד שונים, רובם ככולם סובלים מבעיות רגשיות או גם נפשיות, דבר המשפיע על תפקודם החברתי, הלימודי והסביבתי.

מבנה הפנימייה
-------------

כיום מבנה הפנימיה הוא משפחתוני, כך שכל קבוצת 10–12 חניכים מהווים קבוצה קטנה ומשפחתית הנקראת "משפחתון". על כל משפחתון מופקדים זוג הורי-בית המלווים מקצועית על ידי עו"ס קליני, אליהם מתלווה מדריך נוסף, שתפקידם להעניק לילדים בית חם ואוהב, והוואי משפחתי תקין. המודל מאפשר חיים ביתיים משפחתיים, לצד ובדגש על שילוב הלימודים בקהילה, כדי לתת להם כר נרחב להתפתחות נורמטיבית כמו כל ילד.

ילדי הפנימיה מחולקים ב-6 קבוצות.

מערך טיפולי חינוכי וחברתי
-------------------------

בפנימייה ישנו מערך טיפול נרחב הכולל: פסיכיאטר, פסיכולוגים, עובדים סוציאליים, מטפלים באמצעות בעלי חיים, אומנות ונגינה, וכן קבוצות טיפוליות שונות. כל חניך מקבל טיפול פרטני על ידי הצוות המקצועי.

הפנימייה מפעילה מערך חינוך המשבץ ודואג לכל העניינים הלימודיים, ובכלל זה: תוכניות העשרה ולמידה, מערך חוגים רחב המסייע ועוזר במוטוריקה, פיתוח חשיבה, כושר גופני, כישורי חיים, העצמה אישית, הקניית ביטחון וחדוות יצירה.

חיי החברה בקרית הילד מתאפיינים בפעילויות טיולים, מסיבות ותרבות, בר מצוות, כינוסים ועוד. כל אירוע וחג מקבל מימד חווייתי רוחני וערכי ראוי, מתוך מטרה לייצר זמן איכות וכלי לגיבוש הקבוצות, כמו גם יצירת אינטראקציה חברתית בין הקבוצות ובתוך כל קבוצה וקבוצה.

קישורים חיצוניים
----------------

* אתר האינטרנט הרשמי של קרית הילד
* קרית הילד, ברשת החברתית פייסבוק
* יאיר פרידמן, שגרת קורונה: ילדי קריית הילד עם "כתר מלוכה" של ישי ריבו, באתר בחזית מדיה (אורכב 18.09.2020 בארכיון Wayback Machine), 26 ביוני 2020

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"קרית הילד"**.
**DC++** (מ- Direct Connect, התחברות ישירה) היא תוכנה לשיתוף קבצים במעמד קוד פתוח אשר פותחה על ידי המתכנת ג'אסק סיאקה, המאפשרת התחברות לרשת ה-Direct Connect הרחבה.

בדומה לרשת ה-IRC, רשת ה-Direct Connect מורכבת ממספר רב של רכזות (Hubs), כאשר לכל רכזת תנאי כניסה - גודל תיקיות השיתוף ומספר החיבורים האפשריים שהוגדר (slots). רוב הרכזות מגדירות הגבלה של מינימום שיתוף הנעה בין 1-70 גיגהבייט, כאשר תנאי הכניסה לרכזות מסוימות עשויות להגיע גם ל-100 גיגהבייט ומעלה. עדיין, ישנם מספר רכזות שלא מגדירות מינימום שיתוף.

מורכבות השימוש בתוכנה וממשק משתמש לא אינטואיטיבי דוחים את המשתמשים הפשוטים יותר, אך עדיין הרשת מצליחה להגיע למספרי שיתוף כלליים גבוהים במיוחד.

נגזרות DC++
-----------

היות שהתוכנה ברישיון קוד פתוח, קמו נגזרות (mods) רבות המוסיפות לתוכנה עוד אפשרויות מגוונות.

נגזרות DC++ עיקריות:

* **BCDC++** (אתר רשמי)
* **fulDC** (אתר רשמי)
* **LDC++** (אתר רשמי)
* **RevConnect** (אתר רשמי)
* **StrongDC++** (אתר רשמי)

ובעברית:

* **SababaDC** (אתר רשמי)

ראו גם
------

* שיתוף קבצים
* קאזה
* נאפסטר
* ביטורנט

קישורים חיצוניים
----------------

* אתר האינטרנט הרשמי של DC++ (באנגלית)

ויקישיתוף מדיה וקבצים בנושא **DC++** בוויקישיתוף
* תיעוד הפרוטוקול
* פורום תמיכה (באנגלית)
פירוש נוסף ערך זה עוסק בסוג של עץ. אם התכוונתם למשמעות אחרת, ראו אשל (פירושונים).

עץ אשל בתל באר שבע
הָ**אֵשֶׁל** (שם מדעי: *Tamarix*) הוא סוג עץ ממשפחת האשליים (*Tamaricaceae*) המונה כ-50 עד 60 מינים, חלקם נשירים וחלקם ירוקי-עד, חלקם עצים וחלקם שיחים.

עצי אשל בנגב ובערבה, למעט אלה שניטעו בחלקות עיבוד ובשולי דרכים, הם ערכי טבע מוגנים על פי חוק.

אשל הוא גם ילד זכר

אזכוריו בתנ"ך
-------------

עץ בשם "אשל" מוזכר בתנ"ך שלוש פעמים. בספר בראשית, כאשר אברהם כורת ברית עם אבימלך מלך גרר בבאר שבע, כתוב:
**וַיִּטַּע אֵשֶׁל בִּבְאֵר שָׁבַע וַיִּקְרָא-שָׁם בְּשֵׁם ה' אֵל עוֹלָם**.

בספר שמואל א' מסופר כי שאול ישב תחת האשל: **וְשָׁאוּל יוֹשֵׁב בַּגִּבְעָה תַּחַת-הָאֶשֶׁל בָּרָמָה, וַחֲנִיתוֹ בְיָדוֹ, וְכָל-עֲבָדָיו, נִצָּבִים עָלָיו** ותחת האשל גם נקבר שאול עם יהונתן בנו**: וַיִּקְחוּ, אֶת-עַצְמֹתֵיהֶם, וַיִּקְבְּרוּ תַחַת-הָאֶשֶׁל**.

בהתאם לאזכורים אלו, ניתן להסיק שהאשל היה עץ עם צל רב שישבו תחתיו ועץ מכובד לקבור תחתיו.

מאפיינים
--------

העצים של כמה ממיני האשל מגיעים לגובה רב, והם מאריכים ימים (עד 150 שנה ואף למעלה מכך). המין הגבוה ביותר הוא אשל הפרקים (Tamarix aphylla), והוא מיתמר לגובה של עד 15 מטרים. במינים אחרים שולטת צורת השיח והצמח חסר גזע מרכזי אחד.

חלק ממיני האשל הם אלרגניים לפי הספרות הבוטנית.

תפוצה
-----

רוב מיני האשל הם ממוצא סהרו-אפריקאי, והם קשורים לאזורים חוליים, לאפיקי נחלים או לשטחי מלחה. יש ביניהם מינים המסוגלים לעמוד בתנאי מליחות קיצוניים ביותר. המזרח הקרוב הוא מרכז תפוצה חשוב של האשל המצוי.

הישרדות בתנאי מדבר
------------------

האשל הוא אחד ממיני העצים הבודדים המסוגלים להתפתח היטב בתנאי היובש של הנגב. הוא נמנה עם הצמחים מפרישי המלח, המיועד לקלוט את הלחות שבאוויר במשך הלילה. ביום, האשל פולט את הלחות ולכן קריר בסביבתו הקרובה. המלח מופרש מהעלים, נמס מהטל, מטפטף לאדמה ומעלה בצורה משמעותית את רמת המליחות בשכבותיה העליונות. הדבר משמיד את הצמחים סביב העץ, וגורם ל"מעגלי צריבה" סביב הגזע, דבר הניכר ממרחק רב. כל המינים של האשל מפתחים מערכת שורשים כפולה: שורשים מעמיקים לחיפוש שכבות לחות ומי תהום ושורשים המתפשטים לרוחב, למרחק רב. צבעו הכללי של העץ ירוק-אפרפר, עקב המלח המופרש מעליו. בעת הפריחה הוא מתכסה בפרחים סגולים.

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **אשל** |
| ויקישיתוף תמונות ומדיה בוויקישיתוף: **אשל** |
| ויקימינים טקסונומיה בוויקימינים: **Tamarix** |

* [https://www.britannica.com/plant/tamarisk plant/tamarisk אשל], באתר אנציקלופדיה בריטניקה (באנגלית)
* אשל, באתר ITIS (באנגלית)

* אשל, באתר NCBI (באנגלית)

* אשל, באתר האנציקלופדיה של החיים (באנגלית)

* אשל, באתר Tropicos (באנגלית)

* אשל, באתר GBIF (באנגלית)

* אשל, באתר IPNI (באנגלית)
* גליליאו - מגזין המדע, ‏אשל הארץ, באתר "הידען", 16 באוקטובר 2011

הערות שוליים
------------

1. ↑  אכרזת גנים לאומיים, שמורות טבע, אתרים לאומיים ואתרי הנצחה (ערכי טבע מוגנים), ה'תשס"ה-2005, ק"ת 6369, ה'תשס"ה, 15 בפברואר 2005 (תוקן ב־17 בדצמבר 2019), בספר החוקים הפתוח
2. ↑  ספר בראשית, פרק כ"א, פסוק ל"ג
3. ↑  ספר שמואל א', פרק כ"ב, פסוק ו'
4. ↑  ספר שמואל א', פרק ל"א, פסוק י"ג
5. ↑  אנציקלופדיה מקראית, ערך אשל
6. ↑  ר' בדף האלרגניים באתר "צמח השדה"
**תנינענק** (הלחם של **תנין** ו**ענק**) הוא אלבום האולפן השביעי של הזמרת-יוצרת הישראלית קורין אלאל. האלבום יצא ב-16 ביולי 2001 דרך חברת התקליטים NMC.

רקע והוצאה לאור
---------------

הוצאתו של תנינענק הוקדשה לענבל פרלמוטר, שנהרגה ארבע שנים קודם לכן בתאונת דרכים. היא הייתה אחת מהשותפות הבולטות ביותר ביצירתו של כשזה עמוק, אלבום האולפן הקודם של אלאל. באפריל אותה השנה פרסמה את שיר הנושא של האלבום, "תנינענק", שדורג בשיאו במקום השלישי במצעד הפזמונים השבועי של רשת ג'. בד בבד יצאה מהארון כלסבית בפני התקשורת. כשבועיים לפני פרסום האלבום המלא החליטה להוציא את "גשם של פתאום" כסינגל מסחרי. הסינגל השלישי, "משפחה", נשלח לרדיו לאחר יציאתו של תנינענק. "את יפה" יצא כסינגל הרביעי והאחרון מתוך האלבום. רצועותו האחרונה, "Shaffani" ("שעפתני"), היא היחידה המבוצעת באנגלית.

תנינענק הוא אלבום רוק אלקטרוני, המושפע מכמה סוגות מוזיקליות נוספות, דוגמת מזרחית וניסיונית.

ביקורות
-------

תנינענק זכה לשבחים מפי מבקרי המוזיקה. הכתירו אותו כאלבום המקורי ביותר של אלאל, וטענו כי האזנה לו דומה לנפילה בתוך מנהרה מאוזנת וארוכה, שבסופה מופיעים דמויות אגדיות כמו חתול צ'שייר, מלכת הלבבות והכובען המטורף. "האתגר המרכזי שעומד בפני כל מי שעוסק ויוצר במוסיקה אלקטרונית הוא להפוך אותה לאינטימית, כזו שהמאזין יוכל להזדהות איתה, להתרגש ממנה, לחוות אותה בעוצמה. המיוחד באלבום הוא שקורין לא הסתתרה מאחורי המחשב. ההפקה המוזיקלית המופלאה של מרקו גורקן לא באה על חשבון ניסיון אמיץ וכנה לומר משהו, לחטט בנפש ולהוציא הכל החוצה" – נכתב באחת הביקורות. גבע קרא עוז מ-ynet לא פיתח ציפיות לקראת האלבום, כיוון שהתאכזב מאוד מהסינגל הראשון מתוכו. אולם לבסוף טען כי אלאל הצליחה ליצור אחד-עשר שירי מופת. לעומת זאת, בגלובס סברו כי יש באלבום רגעים יפים, אך הוא רחוק מלהיות "מסעיר" ככללותו.

רשימת רצועות
------------


| תנינענק |
| --- |
| מס' | שם | משך |
| 1. | תנינענק | 3:44 |
| 2. | משפחה | 3:52 |
| 3. | את יפה | 4:50 |
| 4. | בין לבין | 4:27 |
| 5. | אווירון | 4:00 |
| 6. | זמן חלל | 4:56 |
| 7. | לנוח בטוח | 3:35 |
| 8. | לפני שניפרד מוחמד | 4:05 |
| 9. | מדרגות | 4:52 |
| 10. | גשם של פתאום | 4:51 |
| 11. | כאילו | 5:49 |
| 12. | Shaffani | 3:33 |
| **משך כולל:** | **52:39** |

קרדיטים
-------

|  |  |
| --- | --- |
| * קורין אלאל – שירה, עיבוד, גיטרה, סינתיסייזר (1, 3, 4, 11), תכנות נוסף
* מרקו גורקן – עיבוד, הפקה מוזיקלית, תכנות, קולות (1, 2, 4, 6)
* אלי סורני – קולות (2, 7, 8, 10, 11)
* יוסי פיין – עיבוד (10), גיטרה בס
* דני מקוב – עיבוד (9), תופים, כלי הקשה
 | * אורי ברק – הנדסה קולית, מאסטרינג, תכנות נוסף
* יזהר אשדות – מאסטרינג
* זאב אולמן – מפיק בפועל
* אופיר גל – גיטרה
* שרי ארנון – עטיפה
* שרון דרי – צילום
 |

קישורים חיצוניים
----------------

* האלבום תנינענק באתר ספוטיפיי

הערות שוליים
------------

1. ↑  Shaffani - קורין אלאל, שירונט
2. ↑  לירן אליהו, 20 שנה לתנינענק: רגש, חשיפה וכנות, ‏16 ביולי 2021
3. ↑  תנין ענק יצא מהארון, גבע קרא עוז, באתר ynet, 26 ביולי 2001
4. ↑  נילי ברקן, ‏לא מושלמת, אבל כל-כך אמיתית, באתר גלובס, 9 באוגוסט 2001
**Real Muthaphuckkin G's** (גרסה מצונזרת: "Real Compton City G's") הוא שיר של הראפר איזי-אי מהאלבום It's On (Dr. Dre) 187um Killa. שיר זה הוא מסוג דיס (Diss) על חבר N.W.A לשעבר, הראפר ד"ר דרה, ועל הראפר סנופ דוגי דוג. הוא גם אחד מהשירים שאיזי-אי הפיק בעצמו בסטודיו. השיר דורג במקום הראשון בשירי הראפ הלוהטים של מגזין בילבורד במשך אחד עשר שבועות, ששבר את השיא של N.W.A. עם השיר "Straight Outta Compton" שדורג במשך שבעה שבועות.

תיאור
-----

שיר זה היה שיר תגובה לשיר של ד"ר דרה "('Fuck Wit Dre Day (and Everybody's Celebratin" שהיה שיר בו ד"ר דרה וסנופ דוגי דוג קיללו את איזי-אי. איזי-אי אומר בשיר שד"ר דרה הוא לא יותר מאשר אחד שרוצה להיות גנגסטר ("Wannabe") ושהוא לא "OG" (גנגסטר אמיתי), מה שד"ר דרה טען שהוא. איזי-אי גם אומר כי הוא עדיין מקבל כסף משיריו והפקותיו של ד"ר דרה, וטוען שהחוזה של דרה עם רות'לס רקורדס עדיין עושה לו כסף. הבית השני מבוצע על ידי דרסטה, בו הוא טוען שסנופ דוגי דוג לא ביצע פשע מעולם אך בכל זמן שמתאפשר לו הוא שר על רובים וסכינים. את הבית השלישי מבצע B.G. Knocc Out כשהוא אומר שדרה הוא אחד ש"רוצה להיות" (Wannabe) ושדרה הוא כלום בהשוואה לגנגסטרים האמיתיים. סנופ דוגי דוג מותקף בשיר על היותו רזה מאוד כשאיזי-אי שואל בשיר את דרה היכן הוא מצא ראפר אנורקטי. הפזמון בשיר כולל מספר סאמפלים עוקבים. השורה הראשונה לקוחה מהשיר "It's Funky Enough" של הראפר The D.O.C.. הסאמפל השני לקוח מהמבוא לשיר Eazy-Duz-It. הסאמפל כולל את איזי-אי אומר "!yo, Dre" כתגובה לשאלתו של ד"ר דרה "?what's up". מיד לאחר התגובה לדרה, נשמע קול ירייה, שרומז כי איזי-אי ירה בד"ר דרה.

הווידאו קליפ
------------

הקליפ לשיר "Real Muthaphukkin G's" שצולם בעיר קומפטון שבקליפורניה, מתחיל עם סצנה בה מצולמות מכוניות לואו-רייד ואז מצולם איזי-אי שר את הבית הראשון. תמונתו של ד"ר דרה מהתקופה בה היה חבר בהרכב World Class Wreckin' Cru מוצגת על המסך כשהוא לובש מסקרה ואודם. הקליפ כולל גם סצנות בהן מופיע חיקוי של איזי-אי (ידוע כ-Sleazy-E) אשר הופיע בקליפ של השיר "Fuck Wit Dre Day", כשהוא מותקף ונורה על ידי איזי-אי האמיתי, B.G. Knocc Out ודרסטה, נרדף על ידי כלב ולקראת סוף הקליפ נרדף על ידי איזי-אי, דרסטה, B.G. Knocc Out והמון של אנשים ולאחר כמה קולות יריות מוצג Sleazy-E נופל על האדמה מת.

מצעדים
------

| 
‏‏‏  **מצעדים ודירוגים** |
| --- |
| מדינה | מצעד | מיקום שיא |
|  ארצות הברית | בילבורד הוט 100 | 42 |
| Hot R&B/Hip-Hop Songs | 16 |
| Hot Rap Singles | 2 |
| Hot Rap Tracks | 1 |

קישורים חיצוניים
----------------

* מידע על היצירה "Real Muthaphuckkin G's" באתר Discogs
* סרטון השיר "Real Muthaphuckkin G's" באתר יוטיוב
**Highway Tune** הוא הסינגל הראשון של להקת הרוק האמריקאית גרטה ואן פליט. זה היה הסינגל הראשון שלהם מה-EP הראשון שלהם, Black Smoke Rising. הוא דורג במקום הראשון במצעדים Billboard Mainstream Rock ו-Active Rock בספטמבר 2017. השיר הוא גם חלק מה-EP השני של הלהקה, From The Fires, שיצא ב-10 בנובמבר 2017.

רקע
---

**Highway Tune** הוא השיר הראשון שהלהקה אי-פעם כתבתה והקליטה ביחד. הריף של השיר נוצר על ידי ג'ייק קישקה ב-2010, שבע שנים לפני הוצאת הסינגל, ושנתיים לפני שהלהקה הוקמה. הריף הובא לסשן של הלהקה של כתיבה והקלטה בשנת הקמתה, ושינה קצת את צורתו פעמיים לפני הקלטת הגרסה האחרונה שלו. השיר הושמע בפרק של סדרת הטלוויזיה Shameless בינואר 2016. השיר יצא באופן רשמי כחלק מארבע שירים שנכללו ב-EP הראשון של הלהקה, Black Smoke Rising. השיר יצא ב-31 במרץ כסינגל, וב-EP ב-21 באפריל 2017. הקליפ הרשמי של השיר יצא יומיים לפני הוצאת ה-EP. הקליפ הוא בעצם הופעה חיה, כשהלהקה מנגנת בבניין נטוש.

הלחנה
-----

השיר קיבל המון השוואות לעבודתם של לד זפלין, כולל השוואות לקולו של רוברט פלאנט.

מיקומי שיא
----------

| 
‏‏‏  **מצעדים שבועיים (2017)** |
| --- |
| מדינה | מצעד | מיקום שיא |
|  ארגנטינה | ארגנטינה הוט 100 | 6 |

משתתפים
-------

* ג'וש קישקה - שירה מובילה
* ג'ייק קישקה - גיטרה מובילה, קולות רקע
* סאם קישקה - גיטרה בס, קולות רקע
* דני ווגנר - מערכת תופים, קולות רקע

קישורים חיצוניים
----------------

* מידע על היצירה "Highway tune" באתר מיוזיק בריינז
* מידע על הסינגל "Highway tune" באתר מיוזיק בריינז
* סרטון השיר "Highway tune" באתר יוטיוב

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz release group: c7fdf518-cad6-4993-8492-a2f9f95174e2
* MusicBrainz work: 5d1c5259-1571-4764-9912-a406a0380076

 |
אין תמונה חופשיתאין תמונה חופשית
הרב **שבתי נחומוביץ** (תרנ"ג, 1893–א' באב ה'תשל"א, 23 ביולי 1971) היה ראש ישיבה ומשגיח ליטאי, חניך אסכולת נובהרדוק של תנועת המוסר. ראש ישיבת נובהרדוק "בית יוסף" בשדליץ ובחיפה ומשגיח ישיבת תפארת ישראל בחיפה.

ביוגרפיה
--------

נולד לחיה ומאיר שמשון נחומוביץ באיישישוק, ליטא. בגיל בר מצווה, נסע ללמוד בישיבת נובהרדוק אצל ה"סבא" רבי יוסף יוזל הורוביץ. 

ניהל את ישיבת נובהרדוק בשכונת יברסקי בזאר (השוק היהודי) בקיוב, ואחר כך כיהן כראש ישיבה ומשגיח בסניפי נובהרדוק בזולטניש וצ'רקאסי. הוא היה פעיל בהסדרת פטורים לבני ישיבות מגיוס לצבא הרוסי ובשל כך נאלץ בראשית שנות ה-20 של המאה ה-20 לברוח מרוסיה. בשנת ה'תרפ"א (1921) התמנה כראש ישיבת "בית יוסף" בשדליץ בראשה עמד 7 שנים עד שנת עלותו לארץ ישראל בשנת תרפ"ח (1928).

שנה אחרי עלייתו הקים סניף של ישיבת נובהרדוק בחיפה. זמן מה לאחר מכן התמנה כר"מ וכמשגיח בישיבת תפארת ישראל וכיהן בתפקיד זה עד פטירתו בא' באב ה'תשל"א, 23 ביולי 1971.

החליף אותו בתפקידו בישיבה, הרב חיים זייצ'יק, אף הוא מתלמידי נובהרדוק.

כתביו ובהם חידושי תורה על מסכתות הש"ס ושיחות מוסר שהעביר בישיבותיו, לא נדפסו בספר. הערות קצרות בענייני מוסר שכתב, נדפסו בכתבי עת תורניים.

הערות שוליים
------------

1. ↑  רחל נוחימוביץ-ברנשטין, חפוש קרובים, דבר, 19 בנובמבר 1956